ইনিংসের অষ্টম ওভারে ওপেনার চেফাস ঝুওয়াওকে বোল্ড করে সাজঘরে ফেরান এই টাইগার পেসার। ২৪ বল খেলে ৩৫ রান করেছেন ঝুওয়াও। মোস্তাফিজুর রহমানের পর আঘাত হানেন নাজমুল ইসলাম অপু। ইনিংসের ১১তম ওভারে ব্রেন্ডন টেইলরকে বোল্ড করেন তিনি। ১৩ বল খেলে ৫ রান করেন টেইলর। ১৩তম ওভারে ইমরুল-মুশফিকের দৃঢ়তায় রান আউট হয়েছেন হ্যামিলটন মাসাকাদজা। ২১তম ওভারে সিকান্দার রাজাকে বোল্ড করেছেন নাজমুল ইসলাম অপু। ২৬তম ওভারে মেহেদী হাসান মিরাজের বলে বোল্ড হন ক্রেইগ আরভিন। তিনি করেন ২৪ রান।